b"\n_START_ARTICLE_\nCasa al carrer Llad\xc3\xb3\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres situada al centre del poble, a pocs metres de l'esgl\xc3\xa9sia de Sta. Maria.\xc3\x89s una casa que destaca per la porta en arc de mig punt amb gran dovellatge, aix\xc3\xad com pel relleu de la dovella central amb la data 1552. Descansant sobre la porta veiem una finestra d'arc de mig punt de grans dimensions, feta amb carreus ben tallats a la zona de l'arc per\xc3\xb2 m\xc3\xa9s irregulars a la part inferior. Al pis inferior trobem encara una altra obertura que cal esmentar per la seva llinda a on apareix en relleu la data 1751 i a la que podem distingir el nom MARIA, i una creu encerclada al centre."